Ermarsund

Ermarsund er sund í Atlantshafi á milli meginlands Evrópu (Frakklands) og eyjunnar Stóra-Bretlands og tengir Norðursjó við Atlantshafið. Nafnið kemur úr frönsku; La Manche, „ermin“. Á ensku er það kallað: English Channel. Það er um 560 km langt og breiðast 240 km, en mjóst 34 km, á milli borganna Dover og Calais.

Árið 1988 var byrjað að grafa lestargöng undir Ermarsundið og voru þau opnuð 1994 og tengja saman England og Frakkland. Göngin eru 50,5 km löng. Um þau fara hraðlestir sem kallast Eurostar.

Í sundinu eru Ermarsundseyjar, nær Frakklandi. Syllingar og franska eyjan Ouessant mynda vesturmörk sundsins. 

 Íslendingar sem synt hafa yfir Ermarsundið 
Ermarsundið er stundum kallað „Mount Everest sjósundmanna“ en að synda yfir sundið er eitt og sér mikið afrek. Einungis um helmingur þeirra sem reynir að synda yfir sundið nær því í fyrstu tilraun. Fyrstur til að synda yfir sundið var Matthew Webb en hann synti yfir sundið 24. ágúst 1875. Á næstu 36 árum voru gerðar 80 tilraunir til að synda yfir sundið, án árangurs. Fyrsta konan til að synda yfir Ermarsundið var Gertrude Ederle en hún gerði það 6. ágúst árið 1926

Fyrsti íslenski karlinn til að synda yfir Ermarsundið var Benedikt Hjartarson, en það gerði hann 16. júlí 2008. Fyrsta íslenska konan til að synda yfir Ermarsundið var Sigrún Þuríður Geirsdóttir, en það gerði hún 8. ágúst 2015. Hún var jafnframt fyrsti Íslendingurinn til að ná að synda yfir Ermarsundið í fyrstu tilraun.

Alls hafa átta Íslendingar gert samtals 14 tilraunir til að synda yfir Ermarsundið. 
NafnDagsetningSundtímiAthugasemdBenedikt Hjartarson16. júlí 200816 klst. og 1 mín.Gerði einnig tilraun árið 2007Sigrún Þuríður Geirsdóttir8. ágúst 201522 klst. og 34 mín.Ásgeir Elíasson7. september 201517 klst. og 16 mín.Árni Þór Árnason7. september 201520 klst. og 47 mín.Gerði einnig tilraun árið 2011Eyjólfur JónssonGerði 3 tilraunir á árunum 1958 og 1959Benedikt LaFleurGerði 3 tilraunir á árunum 2007 og 2008Jón Kristinn ÞórssonGerði tilraun árið 2018Sigurgeir SvanbergssonGerði tilraun árið 2025

 Íslenskar boðsundssveitir sem synt hafa yfir Ermarsundið 
Alls hafa 38 sundmenn synt yfir Ermarsundið í sjö boðsundssveitum frá Íslandi, þar af fimm karlar og 33 konur. Ein þessara kvenna, Sigrún Þuríður Geirsdóttir, hefur synt þrisvar sinnum yfir Ermarsundið í boðsundi og einu sinni synt yfir það ein.
+BoðsundssveitDagsetningSundtímiSundmennIcelandic Open Water 21. september 201212 klst og 44 mínÁrni Þór Árnason, Ásgeir Elíasson, Birna Jóhanna Ólafsdóttir, Björn Ásgeir Guðmundsson, Hálfdán Freyr Örnólfsson, Kristinn MagnússonSækýrnar25. júní 201319 klst og 32 mínAnna Guðrún Jónsdóttir, Birna Hrönn Sigurjónsdóttir, Kristbjörg Rán Valgarðsdóttir, Kristín Helgadóttir, Ragnheiður Valgarðsdóttir, Sigrún Þuríður GeirsdóttirYfirliðið20. júlí 201413 klst og 31 mínCorinna Hoffmann, Helga Sigurðardóttir, Harpa Hrund Berndsen, Sigrún Þuríður Geirsdóttir, Sædís Rán SveinsdóttirMarglytturnar10. september 201915 klstBirnar Bragadóttir, Brynhildur Ólafsdóttir, Halldóra Gyða Proppe, Sigrún Þuríður Geirsdóttir, Sigurlaug María Jónsdóttir, Þórey VilhjálmsdóttirBárurnar7. júní 202216 klst og 4 mínBjarnþóra Egilsdóttir, Elsa Valsdóttir, Guðmunda Elíasdóttir, Harpa Leifsdóttir, Jórunn Atlasdóttir, Sigríður LárusdóttirHafmeyjurnar29. júní 202417 klst og 7 mínAgnieszka Narkiewicz-Czurylo, Birna Björnsdóttir, Elísa Kristinsdóttir, Erna Héðinsdóttir, Kath Davíðsdóttir, Magnea Hilmarsdóttir, Sara FriðgeirsdóttirValkyrjurnar28. september 202412 klst og 58 mínÍsey Gréta Þorgrímsdóttir, Iðunn Ása Óladóttir, Ásta Þóra Ólafsdóttir, María Fanndal Birkisdóttir